રાહુલ ગાંધીએ કહ્યું કે, કોંગ્રેસ પાર્ટી અને આંબેડકરજીએ સંવિધાન લખ્યું અને દેશને આપ્યું. જે પણ સંવિધાનિક બોડી છે, પછી તે લોકસભા હોય, રાજયસભા અને આઈઆઈટી હોય. બધુ આપણા સંવિધાને આપ્યું છે. સંવિધાન વગર ન લોકસભા, ન રાજયસભા બને અને ન તો આઈઆઈટી, ન તો બેંગલુરુ બનતું. સંવિધાન છે તો દેશ છે. રાહુલ ગાંધીએ કહ્યું કે, આપણા તમામ સંસ્થાનમાં આરએસએસની વિચારધારાવાળા લોકો રાખવામાં આવી રહ્યા છે. પહેલીવાર હિન્દુસ્તાનના ઈતિહાસમાં એવું બન્યું છે કે, ચાર જજ જનતા પાસે ન્યાય માંગી રહ્યા છે. હંમેશા નાગરિકો જજ પાસે જતા હોય છે, પણ અહીં તો ઉલ્ટુ થઈ રહ્યું છે. સંસદને બંધ કરી દેવાઈ છે.